stanford-oval/wikipedia huggingface dataset:
צילום רנטגן
עקרונות הצילום > מדידת איכות התמונה

ישנם מספר פרמטרים מדידים או ברי אבחנה בתמונה, המאפשרים קביעת טיבה:
צפיפות השחרה.
ניגודיות.
יכולת הפרדה.
צפיפות ההשחרה נמדדת בעזרת דנסיטומטר (באנגלית: Densitometer; בעברית: מד צפיפות השחרה) - מכשיר המודד את כמות האור העובר ממקור האור דרך חלק נתון בסרט הצילום (לאחר הפיתוח) אל חיישן הנמצא מהעבר השני. צפיפות השחרה 0 היא מצב שבו 100% מהאור עובר מצד לצד. צפיפות מיטבית נעה בין 1.8 ל-2.2, וטבלאות חשיפה בנויות, לרוב, לצורך חשיפה שתיתן צפיפות 2. הצפיפות נמדדת באזור שממנו נלקח העובי לחישוב החשיפה.
הצפיפות היא חלק ממאפיין הניגודיות. רדיוגרמה ניגודית היא כזו שבה ההפרדה בין עוביים או צפיפויות שונות ניכרת בבירור. אם באזור אחד צפיפות ההשחרה תהיה 0.5, ובאזור שצמוד אליו הצפיפות תהיה 2.5, הרדיוגרמה היא בעלת ניגודיות גבוהה. הנתון המשפיע ישירות על ניגודיות הסרט הוא עוצמת המתח - מתח גבוה יפיק רדיוגרמה בעלת ניגודיות נמוכה יותר, מכיוון שאורכי גל הקצרים יבלעו מעט בכל עובי בחלק המצולם, ולרדיוגרמה עצמה יש צפיפות השחרה מקסימלית סופית.
יכולת ההפרדה נמדדת בעזרת פנטרמטר (באנגלית: Pentrameter; בעברית: מד טיב תמונה; בראשי תיבות: מט"ת). הפרדה גבוהה פירושה יכולת אבחנה בפרטים בעובי של כ-2% מעובי החלק, ואף פחות מכך. ישנם שני סוגים של פנטרמטרים:
פנטרמטר חוטים גרמני, המבוסס על תקן גרמני - DIN.
פנטרמטר חורים אמריקאי, המבוסס על תקן ISO אמריקאי.
פנטרמטר החוטים הוא למעשה חוטים דקים, בעוביים משתנים, המחולקים לשלוש קבוצות. מ-0 עד 6, מ-6 עד 12, ומ-12 עד 16. לכל חוט עובי קבוע בתקן (הנמדד במילימטרים), שמהווה דגם התייחסות ל-2% מעובי החלק הנמדד. קיימות סדרות שונות של חוטים על פי סוג החומר שממנו עשוי החלק, על מנת ליצור השוואה אחידה. את הפנטרמטר מניחים בשעת הצילום על האזור שבו מחפשים סדקים או פריטים חריגים, ובשעת פענוח הממצאים יהיה ניתן להתייחס אליו לצורך מדידת עובי. ברדיוגרמה יופיעו החוטים כבהירים יותר מהרקע שעליהם הונחו.
הפנטרמטר האמריקאי הוא סדרה של לוחיות, עשויות ממתכות שונות, בעוביים שונים (הנמדדים באינצ'ים). בכל לוחית יש שלושה קדחים: קדח אחד הוא בעובי T (כלומר - 2% מעובי החלק הרצוי), שני הוא 2T, ושלישי הוא 4T (פי שניים ופי שלושה מ-2% עובי חלק, בהתאמה). גם עובי הלוחית הוא 2% מעובי החלק הנבדק, כלומר - T, ודבר זה מהווה יתרון של הפנטרמטר האמריקאי על פני הגרמני, מכיוון שבגלל זה ניתן למדוד גם את ניגודיות הצילום ביחס לעובי ידוע (2%).
גם את הפנטרמטר האמריקאי יש להניח על פני החלק, באזור שבו מחפשים את הסדקים או החריגה, ויש להשתמש בלוחית ממתכת הזהה לחומר המצולם. ברדיוגרמה יופיעו הקדחים ככהים יותר מהרקע שלהם (הרקע הוא הלוחית, להבדיל מהפנטרמטר הגרמני, שבו הרקע הוא החלק עצמו).
צילום דיגיטלי

בשנים האחרונות חלה התפתחות בצילום הרנטגן, בעקבות מהפכת הצילום הדיגיטלי, ונוצרו מערכות לצילום רנטגן דיגיטלי.
מערכות אלו מתבססות על לוחות צילום שבתגובה לפגיעת הקרינה בהם נוצר בהם מתח חשמלי המתורגם לאות דיגיטלי. ישנם מספר סוגים של לוחות צילום, המבוססים על עקרונות דומים, אך דרכי היישום שונות בין לוח אחד למשנהו. חלקם חד פעמיים, וחלקם רב פעמיים (עם זאת, אין לוח צילום דיגיטלי שהשימוש בו בלתי מוגבל).
היתרון הבולט של רדיוגרפיה דיגיטלית הוא שאין צורך להמתין זמן פיתוח, וניתן לבצע עיבוד דיגיטלי עמוק לשיפור איכות הצילום. מנגד, ללוחות הדיגיטליים אין את הגמישות (כפשוטו) שבשימוש עם סרטי צילום רגילים: הם לרוב קשיחים, שבירים, בלתי ניתנים לגזירה או עיצוב, ועדיין יקרים אם לא מצדיקה (על פי רוב) את המרת הצילום המסורתי לדיגיטלי.
בתרבות הפופולרית

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
בספרות, השם ראיית רנטגן ניתן ליכולת הבדיונית לראות דרך עצמים. יכולת כזו ניתנה לגיבורי על כגון סופרמן.
ראו גם

שפופרת רנטגן
צילום חזה
צילום בטן
לקריאה נוספת > תקני רדיוגרפיה

ת"י 1027, חלק 1 - בדיקות רדיוגרפיה: מדידי טיב תמונה-עקרונות וזיהוי.
ת"י 1027, חלק 2 - בדיקות רדיוגרפיה: תנאים לאבחון רדיוגרמות - שימוש במערכי מט"ת.
DIN EN 12681:2003 - התקן האירופי העוסק בתהליכי צילום רדיוגרפיים.
ISO 5579:1998 - תקן של ארגון התקינה הבין-לאומי, העוסק בחוקים הבסיסיים של רדיוגרפיה במתכות.
הערות שוליים

↑  Lietuvos radiologų laborantų draugija, באתר האיגוד הליטאי למעבדות רדיולוגיה
| --- | --- |
בקרת זהויות :  NKC: ph125574 
צילום ידה של אנה רנטגן
שיקוף של מכשיר טלפון סלולרי
צילום רנטגן דיגיטלי
המשטר החדש

תנועת המשטר החדש הייתה תנועה פוליטית שפעלה בישראל בשנים 1959- 1960. התנועה הוקמה במטרה לקדם שינויים במבנה הפוליטי והחברתי של ישראל
הקמה ומייסדים

התנועה הוקמה רשמית ביוני 1959. ואיחדה בין גורמים משני צידי המפה הפוליטית. בין מייסדיה היו אליעזר ליבנה, היסטוריון ופובליציסט שהיה לשעבר חבר מפא"י, שמואל תמיר, עורך דין שהיה לשעבר חבר תנועת החרות,  פרופ' ישעיהו ליבוביץ איש רוח ומדען, וערי ז'בוטינסקי בנו של זאב זבוטינסקי מייסד התנועה הרוויזוניסטית, ואליקים העצני. רבים מחברי התנועה היו פעילים קודם לכן בארגון "שורת המתנדבים".
מטרות

תנועת המשטר החדש ביקשה לקדם שינויים במערכת הפוליטית הישראלית. בין הנושאים שהתנועה העלתה לדיון היו שינוי שיטת הבחירות, הפרדת הדת מהמדינה, כלכלה חופשית, שחיתות מפלגתית ופוליטיזציה של שירותי המדינה, המשטר הצבאי על ערביי ישראל, ומדיניות החוץ והביטחון של ישראל.
פעילות והחלטה שלא להתמודד בבחירות

התנועה פעלה באמצעות פרסום מאמרים וניירות עמדה, וקיום כנסים ואסיפות ציבוריות. ואף הוציאה לאור שבועון בשם "יעד", שהיה הביטאון הרשמי למחצה שלה. לאחר הקמתה פנתה תנועת "הפעולה השמית" לקבוצה והציע להקים רשימה מאוחדת לקראת הבחירות, אך אנשי "המשטר החדש" סירבו להצעה.
התנועה הוקמה חודשים ספורים לפני הבחירות  לכנסת הרביעית, אך סמוך לבחירות הודיעה התנועה שלא תציג רשימה לבחירות לכנסת הרביעית. שמואל תמיר הסביר כי ההחלטה נבעה מההערכה שהתנועה לא תוכל להשיג את מטרותיה באמצעות השתתפות בבחירות במסגרת המערכת הפוליטית הקיימת
התפרקות

בדצמבר 1960. שניים מהמייסדים, אליעזר ליבנה ופרופ' ישעיהו ליבוביץ, פרשו או הוצאו מהתנועה, מה שהביא לפירוק התנועה. הסיבה הרשמית שניתנה הייתה חילוקי דעות לגבי צורת עריכתו של השבועון "יעד".
מקורות שונים מציינים מספר גורמים אפשריים להתפרקות, ביניהם קשיים בגיבוש עמדות משותפות בין חברי התנועה וחוסר יכולת לגייס תמיכה ציבורית רחבה
הערות שוליים

↑  החוג המדיני של ליבנה ושו' ייקרא מעתה "המשטר החדש", דבר, 7 ביוני 1959
↑  חביב כנען, דיוקנה של תנועה: המשטר החדש, הארץ, 10 ביולי 1959
↑  יעקב בר-און, ‏הליברל העצמאי: סיפורו של איש הימין שבגין פחד ממנו, באתר מעריב אונליין, 25 ביוני 2017
↑  הארץ, עלילות הפרופסור, באתר הארץ, 25 בפברואר 2003
↑  חוג "המשטר החדש" קיים אספה פומבית בחיפה, קול העם, 7 ביוני 1959
↑  "יעד" - שבועון "המשטר החדש", למרחב, 1 ביולי 1960
↑  ,הפעולה השמית' לא תלך לבחירות, הארץ, 26 באוגוסט 1959
↑  "המשטר החדש" לא יציג מועמדים לבחירות לכנסת, דבר, 6 בספטמבר 1959
↑  זאב שיף, פרופ' י. ליבוביץ וא. ליבנה פרשו מן "המשטר החדש, הארץ, 26 בדצמבר 1960 

אסיפת חברי המשטר החדש נגד הוצאת לבנה וליבוביץ, חרות, 11 בינואר 1961
↑  מ. בן שלמה, יעד מאחד - יעד מפלג, הצופה, 30 בדצמבר 1960
↑  בנימין גונדר, המישטר החדש - ניתוח שלאחר המוות, באתר אתגר, ‏13 ביולי 1961
| --- | --- |
בקרת זהויות :  NLI: 987007380358705171
קונסטנטין ראוש

קונסטנטין ויקטורוביץ' ראוש (ברוסית: Константин Викторович Рауш, בגרמנית: Konstantin Rausch; נולד ב-15 במרץ 1990) הוא כדורגלן רוסי ממוצא גרמני שמשחק כמגן שמאלי בנבחרת רוסיה. יש לו גם יכולת לשחק כקשר שמאלי בליגת העל הרוסית .35 > דינמו מוסקבה נבחרת רוסיה. הוא פעל גם כקשר שמאלי.
ראשית חייו

ראוש נולד בכפר קוז'בניקובו, שמחוז טומסק, שבסיביר, במזרח רוסיה להורים גרמנים. המשפחה היגרה לגרמניה מרוסיה, ב-1996. חברו הראשון בגרמניה לא יכול היה לבטא את שמו "קונסטנטין", במקום זאת הוא קרא לו "קוקה", כינוי שעדיין בשימוש על ידי חבריו לקבוצה והמאמנים. ראוש מחזיק באזרחות כפולה של רוסיה וגרמניה.
קריירת מועדונים > קריירה מוקדמת

זמן קצר לאחר המעבר לגרמניה, ראוש התחיל לשחק כדורגל במועדון מקומי, TuS לכנדורף. בגיל 12 הוא קיבל הצעה להצטרף לקבוצת הנוער של הבונדסליגה, הנובר 96. הוא החליט שהוא לא היה בוגר מספיק בשביל מועדון כזה גדול ובמקום זאת הצטרף לקבוצה מקומית אחרת נינהאגן. הוא לבסוף הצטרף להנובר שנתיים מאוחר יותר, לאחר שדחה הצעות מורדר ברמן ופיינורד.
קריירת מועדונים > הנובר 96

כאשר הבחירה הראשונה של הנובר לאחר שהמגן השמאלי מייקל טרנט ומחליפו, כריסטיאן שולץ נפצעו, ראוש הופיע לראשונה במשחק נגד שטוטגרט ב-30 במרץ 2008. הוא היה בן 18, מה שהפל אותו לשחקן הצעיר ביותר אי פעם, שהופיע בהרכב הפותח של הנובר. לראוש היה משחק טוב, אבל היה צריך להיות מוחלף כבר במחצית הזמן לאחר שמתח שריר. יומיים מאוחר יותר, הוא חתם על החוזה המקצועי הראשון, עד 2010. בעוד הנובר העדיפה חוזה ארוך טווח, ראוש לא רצה לקשור את עצמו למשך זמן רב מדי.
קריירת מועדונים > שטוטגרט

לאחר סיום החוזה שלו עם הנובר ב-1 ביולי 2013, ראוש עבר לשטוטגרט בהעברה חופשית. ב-5 במאי 2013, חתם על חוזה עד יוני 2016 עם שטוטגרט.
קריירת מועדונים > דרמשטדט 98 וקלן

ב-6 ביולי 2015 חתם על חוזה של שנה אחת עם דרמשטדט 98. ב-2016 שיחק במדי קלן במשך שנתיים.
קריירת מועדונים > דינמו מוסקבה

ב-21 בינואר 2018, הוא חתם חוזה עם המועדון הרוסי דינמו מוסקבה. בדצמבר 2020 הסתיים חוזהו בדינמו והוא עזב את הקבוצה.
קריירה בנבחרת > נבחרות הנוער

ראוש שיחק בנבחרות הנוער השונות של גרמניה תוך שהוא צובר יותר מ-30 הופעות. ההצלחה הגדולה ביותר הייתה המקום השלישי באליפות העולם 2007 עד גיל 17, היכן שפתח בכל משחק חוץ אחד, שפספס בעקבות כרטיס אדום. לאחר הטורניר, הוענקה לו מדליית פריץ וולטר מכסף בתור הכדורגלן הגרמני השני המבטיח ביותר לגילו.
קריירה בנבחרת > הנבחרת הבוגרת

בחודש מרץ 2011, התקשורת הרוסית צוטטה את דבריו של ראוש כמי שאמר שהוא מעוניין לשחק עבור נבחרת רוסיה, אך התאחדות הכדורגל הרוסית לא הגישה לו הצעה שכזו. ב-16 באוגוסט 2017, נקרא לנבחרת רוסיה למשחק הידידות נגד מועדון דינמו מוסקבה, אשר לא נחשב כמשחק בינלאומי מלא. את הופעת הבכורה הבינלאומית שלו ערך ב-7 באוקטובר 2017 במשחק הידידות נגד דרום קוריאה.
סטטיסטיקה

פרק זה טעון עדכון. אנא תרמו לוויקיפדיה .
סטטיסטיקה > מועדונים

| מועדון | עונה | ליגה> טורניר | ליגה> הופעות | ליגה> שערים | גביע> הופעות | גביע> שערים | טורניר יבשתי> הופעות | טורניר יבשתי> שערים | סך הכל> הופעות | סך הכל> שערים |
| --- | --- | --- | --- | --- | --- | --- | --- | --- | --- | --- |
| הנובר 96 | 2007/08 | בונדסליגה | 2 | 0 | 0 | 0 | – | – | 2 | 0 |
| הנובר 96 | 2008/09 | בונדסליגה | 25 | 0 | 1 | 0 | – | – | 26 | 0 |
| הנובר 96 | 2009/10 | בונדסליגה | 26 | 0 | 1 | 0 | – | – | 27 | 0 |
| הנובר 96 | 2010/11 | בונדסליגה | 34 | 5 | 0 | 0 | – | – | 34 | 5 |
| הנובר 96 | 2011/12 | בונדסליגה | 33 | 1 | 2 | 0 | 14 | 1 | 49 | 2 |
| הנובר 96 | 2012/13 | בונדסליגה | 30 | 3 | 2 | 1 | 10 | 0 | 42 | 4 |
| הנובר 96 | סך הכל | סך הכל | 150 | 9 | 6 | 1 | 24 | 1 | 180 | 11 |
| הנובר 96 II | 2007/08 | אוברליגה צפון | 11 | 0 | – | – | – | – | 11 | 0 |
| הנובר 96 II | 2008/09 | רגיונליגה צפון | 4 | 0 | – | – | – | – | 4 | 0 |
| הנובר 96 II | סך הכל | סך הכל | 15 | 0 | 0 | 0 | 0 | 0 | 15 | 0 |
| שטוטגרט | 2013/14 | בונדסליגה | 21 | 2 | 1 | 0 | 1 | 0 | 23 | 2 |
| שטוטגרט | 2014/15 | בונדסליגה | 4 | 0 | 0 | 0 | – | – | 4 | 0 |
| שטוטגרט | סך הכל | סך הכל | 25 | 2 | 1 | 0 | 1 | 0 | 27 | 2 |
| שטוטגרט II | 2014/15 | ליגה 3 | 9 | 2 | – | – | – | – | 9 | 2 |
| דרמשטאדט 98 | 2015/16 | בונדסליגה | 31 | 2 | 2 | 1 | – | – | 33 | 3 |
| פ.צ. קלן | 2016/17 | בונדסליגה | 28 | 0 | 3 | 1 | – | – | 31 | 1 |
| פ.צ. קלן | 2017/18 | בונדסליגה | 12 | 0 | 1 | 0 | 6 | 0 | 19 | 0 |
| פ.צ. קלן | סך הכל | סך הכל | 40 | 0 | 4 | 1 | 6 | 0 | 50 | 1 |
| דינמו מוסקבה | 2017/18 | ליגת העל הרוסית | 2 | 0 | – | – | – | – | 2 | 0 |
| סך הכל בקריירה | סך הכל בקריירה | סך הכל בקריירה | 272 | 15 | 13 | 3 | 31 | 1 | 316 | 19 |
סטטיסטיקה > בנבחרת

| רוסיה> שנה | רוסיה> הופעות | רוסיה> שערים | רוסיה>  |
| --- | --- | --- | --- |
| 2017 | 4 | 0 |  |
| 2018 | 1 | 0 |  |
| סה"כ | 5 | 0 |  |
הערות שוליים

↑  "Konstantin Rausch signs for VfB". vfb.de. VfB Stuttgart. 5 במאי 2013. אורכב מ-המקור ב-2016-01-23. נבדק ב-5 במאי 2013. {{cite web}}:  (עזרה)
↑  "Konstantin Rausch signs for Darmstadt". vfb.de. VfB Stuttgart. 6 ביולי 2015. אורכב מ-המקור ב-2015-07-10. נבדק ב-6 ביולי 2015. {{cite web}}:  (עזרה)
↑  FC VERPFLICHTET KONSTANTIN RAUSCH‚ fc-koeln.de, 25 May 2016
↑  Константин Рауш перешел в «Динамо» (ברוסית). FC Dynamo Moscow. 21 בינואר 2018. {{cite web}}:  (עזרה)
סמל לאומי

הדגלים הלאומיים של מדינות האו"ם מחוץ למטה האו"ם. דגלים הם סמל לאומי נפוץ
סמל לאומי הוא סמל של כל ישות המגדירה את עצמה ומציגה את עצמה כקהילה לאומית: מדינה ריבונית, מדינה פדרלית, כולל גם אומות ומדינות במצב של תלות קולוניאלית או אחרת, או אפילו קהילה אתנית הנחשבת ל"לאום" למרות שאין לה אוטונומיה פוליטית.
מטרתם של סמלים לאומיים היא לאחד אנשים על ידי יצירת סמל תרבותי, חזותי או מילולי של אנשים, ערכים, מטרות, או היסטוריה לאומיות. סמלים אלה לעיתים קרובות מלכדים סביב שאיפות לאומיות או מייצגים חגיגות של פטריוטיות. הסמלים נועדו להיות כוללניים ולייצג את כלל החברים בקהילה הלאומית.
סמלים לאומיים רשמיים נפוצים

הדגל של מדינת לאום.
סמל של האומה ו/או השושלת השלטת.
חותם או חותמת של האומה ו/או השושלת השלטת.
מחשבה ו/או מוטו, יכולים לשמש גם בנפרד.
צבעים לאומיים, לעיתים קרובות נובעים מהסמלים המוזכרים מעלה.
סמל מופשט, לדוגמה: צלבים, מגן דוד
המנון לאומי, מזמורים מלכותיים וקיסריים. לצד המנון רשמי גם שירים פופולריים יכולים להוות סמל לאומי.
סמלים לאומיים לא רשמיים

במובנים רבים, ניתן גם לראות בנופים ידועים בארץ כסמלים לאומיים, כפי שניתן לראות בפריטים מסורתיים של אומנות, של לבוש מסורתי, אפוסים ומיתוסים כמו גם סמלים בשימוש של הנבחרת הלאומית.
ראו גם

דגל לאומי
סמל מדינה
המנון לאומי
חג לאומי
מאכל לאומי
הערות שוליים

↑  england.org.za, "England's National Symbols", ‏18-09-2012 (באנגלית) (ארכיון)
| --- | --- |
בקרת זהויות :  NKC: ph136798
מנחם באר

| --- | --- |

מנחם באר ב-2015
 לידה:  16 בפברואר 1925 בודפשט, הונגריה
 פטירה:  28 בינואר 2017 (בגיל 91)
 תקופת הפעילות:  1950–2017 (כ־67 שנים)
 תחום יצירה:  אדריכלות
 יצירות ידועות:  חדר האוכל בקיבוץ געתון
חדר האוכל בגעתון (היום אולם מחול)
מועדון לחבר בקיבוץ המעפיל
מנחם (ג'ורג') באר (16 בפברואר 1925 – 28 בינואר 2017) היה אדריכל ישראלי, שתכנן מבנים רבים בקיבוצי הקיבוץ הארצי.
ביוגרפיה

באר נולד בבודפשט. בנעוריו למד בגימנסיה היהודית וסייע לאביו, שעבד כצבע, בשיקום מבנים שנפגעו במלחמת העולם השנייה. החל את לימודי האדריכלות באוניברסיטת בודפשט.
ב-1946 היה חבר בקבוצה של תנועת השומר הצעיר שהתעתדה לעלות לארץ ישראל. הקבוצה נתפסה וגורשה לקפריסין וב-1947 הגיעו לקיבוץ אילון שבגליל העליון. מספר חודשים לאחר מכן עלתה הקבוצה והקימה את קיבוץ געתון. כבר מימיו הראשונים של הקיבוץ היה באר מעורב בתחום הבנייה.
ב-1950 החל בלימודי השלמה לקראת קבלת תואר באדריכלות בטכניון, ולאחר מכן הצטרף למחלקה הטכנית של הקיבוץ הארצי ועבד במשך ארבע שנים תחת האדריכל שמואל מסטצ'קין. לאחר מכן עבד באופן עצמאי במסגרת המחלקה ובמסגרת זו תכנן מבנים רבים בתחומים כדוגמת מגורים, תעשייה, מבני ציבור, מוסדות חינוך. במבנים שתכנן הקפיד לשלב אמנים מהקיבוץ שתרמו מיצירותיהם לבניינים.
בספטמבר 2015 נפתחה התערוכה "באר בקיבוץ, האדריכלות של מנחם באר" במוזיאון בית אורי ורמי נחושתן, שאצר מיכאל יעקובסון. התערוכה המקיפה התפרסה על שניים מאולמות המוזיאון ובמסגרתה הוצגו ארבעים שנות עשייה באמצעות תצלומים עכשוויים של הצלם עמרי טלמור וסרט שהופק במיוחד לתערוכה. בקיץ 2016 הוצגה התערוכה מחדש בגלריה בבית האדריכל.
מנחם באר, שהתגורר בקיבוץ געתון, היה נשוי ואב לארבעה. בין ילדיו, הרקדן והכוריאוגרף רמי באר. נכדתו של מנחם באר היא השחקנית והקומיקאית גיה באר גורביץ'.
נפטר ב-28 בינואר 2017, והובא למנוחות בבית העלמין בקיבוצו געתון.
על יצירתו

באר נהג לתכנן מבנים שניתן להיכנס ולצאת מהם מכל אגף, וכך עשה גם בבניין המועצה האזורית עמק חפר. המדרגות היו אלמנט שבאר אהב לפתח. במבנים שונים, בהם חדרי אוכל ומועדונים של קיבוצים ומבני המועצה של עמק חפר, הציב באר מדרגות לולייניות פיסוליות.
מבנים נבחרים שתכנן

חדר אוכל געתון
חדר אוכל יחיעם
חדר אוכל שמרת
חדר אוכל רמות מנשה
חדר אוכל העוגן
חדר אוכל מעברות
חדר אוכל רשפים
חדר אוכל בית זרע
חדר אוכל זיקים
חדר אוכל רשפים
חדר אוכל שער העמקים (תוספת לבניין שתכנן יוסף אידלמן ומאוחר יותר הורחב בתכנון דן פלג)
חדר אוכל מסילות (תוספת לבניין שתכנן במקור שמואל מסטצ'קין)
מועדון לחבר המעפיל
מועדון, ספרייה וקיר זיכרון רשפים
בריכת שחייה גת
בריכת שחייה געש
בריכת שחייה געתון
אולם מופעים "בית הבנים" כפר מנחם (בשיתוף ריצ'רד באקמינסטר פולר)
אולם מופעים עברון
אולם מופעים יקום
מפעל חרושת כבלים מסילות, מסילות
קנים של תנועת הנוער השומר הצעיר: פתח תקווה, יבנה, קריית גת, ירושלים, רעננה ועוד.
ספרייה אקדמית ובניין לימודי אמנות, המכללה האקדמית עמק יזרעאל
אולם ספורט בבית הספר תיכון רב-תחומי עמל חדרה למדעים ולאמנויות, חדרה
בנין המועצה האזורית עמק חפר
גלריית תמונות

חדר האוכל בקיבוץ רמות מנשה
חדר אוכל בקיבוץ דביר
אולם מופעים בקיבוץ המעפיל
חדר האוכל בעמיר
חדר האוכל בקיבוץ זיקים
קן השומר הצעיר בפתח תקווה
מועדון לחבר בקיבוץ שניר
חדר אוכל בקיבוץ שניר
עטיפת הספר שיצא ב-2015 למנחם באר
בית תרבות בקיבוץ יקום
אולם ספורט בקיבוץ כרמיה
חדר אוכל בקיבוץ שמרת
חדר האוכל בקיבוץ בית זרע
בניין הספרייה במכללה האקדמית עמק יזרעאל
מועדון לחבר בקיבוץ רשפים
בניין כיתות (כיום ארכיון) בקיבוץ דליה
לקריאה נוספת

מוקי צור ויובל דניאלי, אבני דרך - אבני בניין, על דרכו האדריכלית של מנחם באר, הוצאת יד יערי, 2015
מיכאל יעקובסון, באר בקיבוץ - האדריכלות של מנחם באר, עמותת האדריכלים, 2016
הערות שוליים

↑  יערה יעקב, ‏"אני מוטציה מפחידה של ילד דתי עם אישה סקסית", באתר ‏מאקו‏, 24 במאי 2018
↑  מיכאל יעקובסון, סיבוב בבניין המועצה האזורית עמק חפר, באתר חלון אחורי, ‏2018-01-13
↑  קיבוץ בית זרע חנך חדר האוכל החדש והמודרני, על המשמר, 24 באפריל 1968
| --- | --- |
בקרת זהויות :  NLI: 987007583552905171  LCCN: no2016037560  VIAF: 317132059   WorldCat (עם VIAF): 317132059
משלחת מס' 30 לתחנת החלל הבין-לאומית

חברי המשלחת
תג המשלחת
תחנת החלל בזמן פעילות המשלחת
משלחת מס' 30 (באנגלית: Expedition 30) הייתה משלחת לתחנת החלל הבין-לאומית שפעלה במשך 157 ימים, מ-21 בנובמבר 2011 ועד ל-27 באפריל 2012. מפקד המשלחת היה דניאל ברבנק מארצות הברית.
הרכב המשלחת

| שם | תפקיד | חללית הגעה | 21> 11.2011–23.12.2011 | 23> 12.2011–27.04.2012 | חללית חזרה | הערות |
| --- | --- | --- | --- | --- | --- | --- |
| ארצות הברית דניאל ברבנק | מפקד המשלחת | סויוז TMA-22 |  |  | סויוז TMA-22 | חבר משלחת מס' 29 ו-30 |
| רוסיה אנטון שקאפלרוב | מהנדס טיסה | סויוז TMA-22 |  |  | סויוז TMA-22 | חבר משלחת מס' 29 ו-30.  מפקד חללית "סויוז TMA-22" |
| רוסיה אנטולי איוואנישין | מהנדס טיסה | סויוז TMA-22 |  |  | סויוז TMA-22 | חבר משלחת מס' 29 ו-30 |
| רוסיה אולג קונוננקו | מהנדס טיסה | סויוז TMA-03M |  |  | סויוז TMA-03M | חבר משלחת מס' 30 ו-31.  מפקד חללית "סויוז TMA-03M" |
| הולנד אנדרה קויפרס | מהנדס טיסה | סויוז TMA-03M |  |  | סויוז TMA-03M | חבר משלחת מס' 30 ו-31 |
| ארצות הברית דונלד פטיט(אנ') | מהנדס טיסה | סויוז TMA-03M |  |  | סויוז TMA-03M | חבר משלחת מס' 30 ו-31 |
פעילות המשלחת

פעילות המשלחת החלה ב-21 בנובמבר 2011 עם עזיבת חללית סויוז TMA-02M בה היה מפקד המשלחת מס' 29 מייקל פוסום וחלק מצוותו. בשלב ראשון המשלחת כללה 3 אנשים שהיו חלק של משלחת מס' 29.
ב-21 בדצמבר בוצע תצפית על שביט C/2011 W3 והתגלה שהיא גדולה מהצפוי.
ב-23 בדצמבר לתחנת החלל הגיע חללית סויוז TMA-03M עם 3 חברי המשלחת החדשים. היא התחברה למודול "ראסווט".
בתחילת ינואר 2012 התברר שקיימת בעיה טכנית עם שיגור חללית סויוז TMA-04M ולכן משך פעילות המשלחת הוערך בכחודש עד לאפריל 2012.
ב-23 בינואר 2012 מתחנת החלל התנתקה חללית מטען פרוגרס M-13M שהייתה מחוברת למודול "פירס" מאוקטובר. היא נשרפה בכניסה לאטמוספירה.
ב-25 בינואר מחללית מטען שוחרר למסלול לוויין "צ'יביס M" שהגיע לתחנת החלל בחללית מטען "פרוגרס M-13M"
ב-28 בינואר לתחנת החלל הגיע חללית מטען פרוגרס M-14M שהתחברה למודול "פירס". החללית הביאה כ-2,669 ק"ג אספקה. היא עזבה את תחנת החלל ב-19 באפריל 2012.
ב-16 בפברואר שקאפלרוב וקונוננקו ביצעו פעילות חוץ-רכבית. במהלך המשימה בוצע העברת מנוף למיקום חדש ו-2 ניסויים מדעים. משך הפעילות הייתה קצת מעל ל-6 שעות.
ב-23 במרץ לתחנת החלל הגיע חללית מטען ATV 3 אדוארדו אמלדי שהתחברה למודול "זבזדה". החללית הביאה כ-5,356 ק"ג אספקה. היא עזבה את תחנת החלל בספטמבר 2012.
ב-19 באפריל חללית מטען "פרוגרס M-14" נותקה מתחנת החלל. מספר ימים היא טסיה במסלול סביב כדור הארץ תוך ביצוע תצפיות מדעיות. לאחר מכך החל תהליך ירידה ממסלול ושריפה באטמוספירה.
ב-22 באפריל לתחנת החלל התחברה חללית מטען פרוגרס M-15M שהתחברה למודול "פירס". החללית הביאה כ-2,300 ק"ג אספקה. היא עזבה את תחנת החלל ביולי 2012.
ב-27 באפריל ברבנק, שקאפלרוב ואיוונישין נכנסו לחללית סויוז TMA-22 וחזרו לכדור הארץ. אחריות על תחנת החלל עברה למשלחת מס' 31.
חברי המשלחת ביצעו מספר רב של ניסויים מדעים בתחומים שונים.
הערות שוליים

↑  תיאור פעילות לוויין צ'יביס M
Russian Roulette

"Russian Roulette" (בעברית: "רולטה רוסית") הוא שיר של הזמרת ריהאנה. השיר יצא לאור ב-27 באוקטובר 2009, כסינגל הראשון מאלבום האולפן הרביעי של ריהאנה, Rated R. השיר הושמע לראשונה בתחנות הרדיו ב-20 באוקטובר. השיר נכתב על ידי ני-יו וצ'אק הרמוני. השיר הוא בלדת פופ ו-R&B בעלת מילים אפלות וחולניות שעוסקים בדיכאון ורצון להתאבד כמטאפורה למערכת יחסים טרגית. מבקרים רבים התייחסו למילות השיר כקשורות לתקרית האלימה עם בן זוגה לשעבר כריס בראון.
השיר קיבל ביקורות חיוביות מהמבקרים ששיבחו את הביצועים הווקאלים של ריהאנה ואת מילות השיר. השיר הגיע לעשירייה הפותחת בלמעלה מ-20 מדינות בעולם ביניהם ישראל, צ'כיה לוקסמבורג, נורווגיה פורטוגל, סלובקיה ושווייץ. בבריטניה השיר הצליח להגיע למקום השני ואילו גם בארצות הברית השיר זכה להצלחה כאשר הגיע למקום ה-9. בנוסף השיר הגיע למקום הראשון במצעד שירי הדאנס של ארצות הברית ובמצעד ה-R&B הבריטי. בארצות הברית השיר הצליח להגיע למעמד פלטינה כפולה.
הקליפ לשיר בוים על ידי אנתוני מנדלר אשר ביים בעבר קליפים נוספים של ריהאנה. בקליפ נראית ריהאנה משחקת רולטה רוסית עם בן זוגה, שאותו מגלם ג'סי ויליאמס. על מנת לקדם את השיר ריהאנה ביצעה אותו במספר הזדמנויות בין היתר באקס פקטור הבריטי. השיר גם זכה לקאבר מצד ג'ורג' מייקל במהלך סיבוב ההופעות שלו Symphonica Tour.
כתיבה והפקה

ב-2009 צ'אק הרמוני וני-יו התכנסו ביחד בשביל ליצור שיר שייקח את המוזיקה של ריהאנה שלב אחד קדימה. לטענת הרמוני הם לא רצו לעשות משהו שהמעריצים מצפים לו, משהו שלא דומה לשיריה הקודמים. הרמוני אמר ל-"MTV News" כי "הם רצו לתת לריהאנה סרט ולא סתם שיר באורך של 3 דקות". הוא המשיך ואמר: "מוזיקלית לא רציתי לתת לה שירי פופ ואפ-טמפו כמו "SOS", "Disturbia" אלא אני וני-יו רצינו לעשות שיר שבאמת יבלוט".
בעקבות התקרית האלימה עם בן זוגה לשעבר כריס בראון נודע על ידי התקשורת שכל שירי האלבום נכתבו עליו ישירות או בעקיפין. בריאיון ל-"MTV News" ניו-יו אמר כי הוא לא רצה לתת לריהאנה שיר על בראון בטענה שזה מיותר אך הרמוני טען כי כל שיר מתוך האלבום יהיה אפשר להסתכל עליו כאילו הוא על בראון. באותו ריאיון גם ני-יו הסביר איך הוא כתב את המילים: "אני מקשיב לשיר וכל מה שאני רואה זה את ריהאנה ואדם אקראי יושבים ליד שולחן עם אקדח באמצע ומשחקים רולטה רוסית." בנוסף הוא הצהיר כי ריהאנה לא מפחדת לנסות דברים חדשים ומהרגע הראשון שהיא שמעה את השיר הוא ידע שהיא תאהב את זה, "אני סומך על ריהאנה שתהיה ריהאנה, והיא סומכת עלי שאני אהיה אני, זה הדבר הכי מגניב ביחסים שלנו, אני חייב לומר שהשיר הזה הוא צעד בכיוון שונה של שנינו". לאחר שהרמוני שמע את השיר הוא וניו-יו הבינו כי הם צריכים להוסיף עוד אלמנטים לשיר כדי להפוך אותו לאפל.
השיר הוקלט במהלך קיץ 2009 באולפני Roc the Mic Studios בניו יורק על ידי מרקוס טובאר. מיקאל אלכסנדר היה עוזר ההקלטה בעוד מקבה רידיק היה המפיק הווקאלי של השיר. מייק ג'ונסון הקליט את המוזיקה וקווין הנסון שימש עוזר. קווין דייוויס עשה את המיקסינג של השיר יחד עם ג'ארד ניו קאמב ששימש כעוזר וג'סי בונדס שימשה כנגנית הגיטרה בשיר. הרמוני אמר כי לאחר סיום ההקלטות ריהאנה התקשרה לני-יו ואמרה לו שהשיר הוא אחד השירים האהובים עליה. ניו-יו לאחר מכן אמר: "אני חושב שהיא הרגישה נוח עם המילים של השיר והאווירה שלו, היא אהבה את השיר".
רקע והוצאה

ב-14 באוקטובר 2009, ריהאנה פרסמה באתר הרשמי שלה תמונה של האות R בצבע שחור ומתחת היא רשמה "The Wait is Over". לאחר מכן פרסמה ריהאנה בחשבון הטוויטר שלה פוסט בו רשמה: "#The Wait Is Ova. Nov. 23 09". מעריצים רבים חשבו שזהו השם של הסינגל הראשון מהאלבום או האלבום עצמו אך לאחר מכן דווח כי זהו לא השם של הסינגל או האלבום. יומיים לאחר מכן היא פרסמה טיימר באתר הרשמי שלה שסופר לאחור עד התאריך ה-20 באוקטובר, ולאחר שהטיימר הפסיק לספור השיר יצא לאור לאתר הרשמי שלה ולתחנות הרדיו. על עטיפת האלבום נראית ריהאנה כאשר את גופה עטוף בגדר תיל, וסביב עינה השמאלית יש טלאי שחור. מטרת עטיפת האלבום הייתה "להציג את ריהאנה במראה זועם".
ב-27 באוקטובר באותה שנה, נשלח השיר לתחנות הרדיו העכשוויות, הקצביות והאורבניות בארצות הברית. בריאיון עם NME הסבירה ריהאנה כי לה ולצוות שלה אין ספקות אם השיר צריך להיות הסינגל המוביל מהאלבום, כיוון שהשיר מאוד אישי ורגשי עבורה. ב-3 בנובמבר השיר יצא לאור באופן דיגיטלי באמצעות iTunes ברחבי העולם. ב-13 בנובמבר השיר יצא כעותק פיזי יחד עם הגרסה האינסטרומנטלית של האלבום בגרמניה, וב-11 בדצמבר הוציאה ריהאנה שבעה רמיקסים של השיר במספר מדינות.